اروپا بیرلیگی کمیسیونی رهبری ژان-کلود یانکر: «تورکيه بیلن اروپا بیرلیگی اورته‌سیده‌گی اعضالیک مذاکره‌لری دوام ایتیشی نینگ ضامنی مین من»،دیدی.
ژان-کلود یانکر بو سوزلرنی بلغاریا‌ نینگ ورنه شهریده بولیب اوتگن تورکيه-اروپا بیرلیگی جلسه سیدن سونگ اوتکزیلگن مطبوعات انجمنیده تیلگه آلدی.
«بیزنی تنقید قیلگن خصوصلرده باش قاتیریشیمیز کیره‌ک. اصلیده، مشترک منفعتلرگه و مشترک قیینچیلیکلرگه ایگه‌میز. بولرگه بیرگه‌لیکده چاره‌ - تدبیر کوریشیمیز کیره‌ک. خوفسیزلیک مسأله‌لری بیلن باغلیق جیوستراتیژیک منفعتلرگه ایگه‌میز. بوگونگی کونده‌ بونی عکسینچه ایتگنلر بار، لیکن بونگه قره‌مه‌ی مذاکره‌لر دوام ایته‌دی. مذاکره‌لر نینگ دوام ایتیشی نینگ ضامنی مینمن»،-دیدی ژان-کلود یانکر.
تورکيه اروپا بیرلیگی نینگ حقیقي همکاری بولیشیدن امیدوارلیگینی تیلگه آلگن جان-کلود یانکر: «ستراتیژیک همکارلیکده بیزنی بیرلشتیرگنلر اطرافیده توپلنیب، بیزنی بوله‌یاتگن موضوعلرگه ییچیم تاپیش اوچون صمیمي و آشکارا‌ همکارلیک و ملاقاتنی دوام ایتتیریشیمیز درکار»،-دیدی.
اروپا بیرلیگی کینگشی رهبری دونا‌لد توسک هم تورکيه‌ نینگ قاچقینلر مسأله‌سی بوییچه‌ کورسه‌تگن غیرتینی تقدیرله‌گنلیگینی تیلگه آلدی.
او تورکيه و اعضا مملکتلر اورته‌سیده‌گی یخشی علاقه‌لر تورکيه‌ نینگ بیرلیک که اعضا بولیش جریانیده ایجابي رول اوینا‌شینی تیلگه آلدی.
بلغاریا باش وزیری بویکو بوریسوف: «جون آییگچه وضعیتگه قره‌ب تکرار اوچره‌شه‌میز»،-دیدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
